**Helger Kavant, suveteater "Meeletu".**

Soovime tunnustada Antsla valla elanikku Helgerit tema töö ja vaeva eest ning soovis rikastada Antsla kandi elanike elu, tuues siia südantsoojendava suveteatri etenduse „Meeletu". See suvesündmus tõi paljudele vallaelanikele sõna otseses mõttes teatri koju kätte ja ei jäänud harvaks ütlused: „Selle suve parim elamus!" Aitäh, Helger!

**Rando Treimuth ja Unno Niit, Jõulukuuse traditsiooni säilitamise eest Antslas.**

Täname Randot ja Unnot, kes oma tahtejõuga seisid selle eest, et Antsla linna keskväljakut ehiks taas Jõulupuu. Saatuse tahtel on sel aastal linna kaunistamas läbi aegade kõige ilusam puu, mille kinkisid vallarahva rõõmuks Kaidi Mõts ja Janek Kaev.

**Kalle Nurk ja Peeter Lasting, raamat "100 aastat Lepistu koolimaja Võrumaal".**

2014. aastal ilmunud "100 aastat Lepistu koolimaja Võrumaal" on Lepistu kooli vilistlaste Kalle Nurga ja Peeter Lastingu koostatud 528 - leheküljeline raamat, kuhu autorid on kolme aasta vältel kogunud mälestused 2008. aastal suletud Lepistu põhikoolist ja selle majaga seotud inimestest. Tänaseks on Lepistu kool suletud, kuid 100 aasta jooksul on see maja olnud paljudele kas haridustee lähtekohaks või töökohaks. Raamatu väljaandmine väärib tunnustamist, kuna kaante vahele pandud väga oluline osa kohalikust ajaloost kannab edasi kultuuripärandit.

**Antsla Gümnaasiumi noored: Ants Põder, Mari Vijard, Liis Uibopuu, Laura Lääts, Elisabeth Keerov, Jaana Meier ja Tristan Tõniste Antsla televisioon.**

Antsla TV on alguse saanud Võrumaa noorte suvepäevadest, mis toimus Sõmerpalu vallas, Roosu talus 21.-23. augustil 2014. Sealse kolme päeva jooksul oli võimalus osaleda ka töötubades, sealhulgas Rõuge TV meediatöötoas, millest võtsid osa Ants Põder ja Mari Vijard. Nende eestvedamisel saigi idee hakata tegema videoesitlusi Antsla valla tegemistest Antsla TV uudistes, mida saab vaadata veebi vahendusel.

Noorte omaalgatus oli sedavõrd soovi ja tahtmist täis, et algselt kasutati selleks enda vahendeid ja oskusi. Praeguseks on leitud võimalusi saada tehnikat läbi toetuste ja annetuste, et oma huvi meedia vastu edasi arendada.

Antsla TV-s on kajastatud Antsla Gümnaasiumi tegevusi, tehtud intervjuusid uute ametikohtadele asunud töötajatega, näiteks gümnaasiumi ja muusikakooli direktor ning noorsootöötajad. Peamiselt kajastatakse noortega seotud tegevusi ja püütakse kohal olla helis ning pildis Antsla valla üritustel.

Antsla TV on aidanud kaasa Antsla maine kujundamisele ja näidanud Antsla valla noorte ettevõtlikkust.